Ljubljana, 9. 1. 2024


Socialna akademija – zavod za izobraževanje, raziskovanje in kulturo
Poslovno poročilo za obdobje od 1. 1.  do 31. 12. 2023

1. Poslanstvo Socialne akademije
Posameznikom pomagamo, da pridobijo državljanske kompetence in se povezujejo v skupine. Skupine krepimo, da razvijajo inovativne družbene pobude in odgovarjajo na potrebe družbe. Gradimo družbo, temelječo na človekovem dostojanstvu.

2. Način delovanja in dejavnosti
Na Socialni akademiji podpiramo posameznike, da pridobivajo državljanske kompetence ter se povezujejo v skupine. Skupinam in organizacijam pomagamo, da razvijajo inovativne družbene pobude, v skladu s svojimi poslanstvi učinkovito odgovarjajo na potrebe okolja ter se povezujejo v koalicije. S koalicijami, skupnimi dejavnostmi in strokovnimi prispevki pa gradimo družbo človekovega dostojanstva.

Tri ravni delovanja
Zato na Socialni akademiji delujemo na treh ravneh:
· Smo izobraževalni center, v okviru katerega lahko posamezniki pridobijo državljanske kompetence.
· Smo inkubator družbenih pobud, v katerem lahko skupine in organizacije pridobijo prostor, opremo, svetovanje, mentorstvo, finančna sredstva in koristne povezave.

· Smo pa tudi možganski trust, ki s članki, publikacijami, zagovorništvom in sodelovanjem v strokovnih skupinah oblikuje družbo z več človekovega dostojanstva.

3. Programi v letu 2023
V letu 2023 so na Socialni akademiji potekali naslednji programi:
· Mladinski program,
· Inkubator 4.0,
· Mladinski delavec,
· Usposabljanja in delavnice,
· Javna dela,
· Socialni teden,
· Ustvarjalni digitalni prostori,
· ArtDiCo,
· Počimo mehurčke,
· Usposabljanja pedagoških delavcev,
· Multimedijski center,
· Težke teme,
· Študijski krožki,
· 10 ključnih stvari,
· Premagajmo BLAST,
· razgledan.si,
· School21,
· delo z voditelji,
· razvoj iger (game design),
· mednarodne mobilnosti,
· podpora družbenim pobudam,
· sodelovanje v mreži Kroj.


V letu 2023 smo zabeležili 151 dogodkov, od tega:


· 69 delavnic,
· 31 usposabljanj,
· 13 svetovanj,
· 13 mednarodnih dogodkov,
· 9 študijskih krožkov ali projektnih ekip,
· 6 javnih dogodkov,
· 3 posveti ali konference,
· 1 koordinacija več dogodkov in
· 6 ostalih dogodkov.
Dogodkov se je skupno udeležilo več kot 2.900 udeležencev.
Skupno trajanje dogodkov je bilo več kot 1.318 (pedagoških) ur.

4. Pomembnejši dosežki
Pomembnejši dosežki v letu 2023 so bili:
· Razvoj novih orodij in pristopov za krepitev državljanske pismenosti (sobe pobega, socialne igre, priročniki, medkulturni in medverski dialog, medijska pismenost, pedagogika spominjanja …)
· Nadaljnji razvoj portala razgledan.si.
· Razvoj kulture voditeljstva (novičnik, skupina, Socialni teden, blogi, usposabljanja …)
· Portal tecaji.socialna-akademija.si – na njem so spletna usposabljanja.
· Razvoj koncepta participativnih digitalnih prostorov (konferenca, publikacija, orodja, članek …)
· Usposabljanja učiteljev in drugih izobraževalcev.
· Izdaja publikacij.
· Pomoč organizacijam in skupinam v Inkubatorju družbenih pobud.
[bookmark: _GoBack]Več informacij o pomembnejših dosežkih na: https://socialna-akademija.si/9-stvari-za-katere-smo-hvalezni-v-2023/.

5. Spletna prisotnost
Na Socialni akademiji smo v letu 2023 vzdrževali 8 lastnih spletnih mest:
· 
· socialna-akademija.si
· socialniteden.si
· popotniskonovinarstvo.si
· 10kljucnihstvari.si
· abc.socialna-akademija.si
· inkubator40.si
· socialna-akademija.si/ferdo
· socialna-akademija.si/creativedigitalspaces/

V letu 2023 je bilo razposlanih 65 spletnih obvestil preko e-pošte.
Redno smo vzdrževali račune na Facebooku.
Prisotni smo na Youtubu (več kot 1.960.000 ogledov in več kot 3.350 naročnikov).


Pripravil:

Matej Cepin,
direktor

